# ROMÂNIA (nu produce efecte juridice)\*

**JUDEŢUL MUREŞ Inițiator**

**MUNICIPIUL TÂRGU MUREŞ PRIMAR**

**ARHITECT ŞEF SOÓS ZOLTÁN**

Nr. 1971/03.04.2023

REFERAT DE APROBARE

privind modificarea nomenclatorului stradal al Municipiului Târgu Mureș

prin atribuirea, corectarea și schimbarea de denumiri pentru 10 artere

din Municipiul Târgu Mureș,

precum și încadrarea în zona de interes urban a celor 4 artere cu denumiri noi

în vederea stabilirii impozitelor pe clădiri și terenuri

Prin adresa nr. 1575/24.11.2022 a Teatrului Național din Târgu Mureș, înregistrată la Municipiul Târgu Mureș cu nr. 92827/25.11.2022 s-a propus atribuirea denumirii unor artere de circulație din Municipiul Târgu Mureș în cinstea următorilor oameni de teatru notabili: Ion Fiscuteanu, Dan Alexandrescu, Kemény János și Tompa Miklós. În susținerea propunerii făcute, Teatrul Național din Târgu Mureș a transmis fișele biografice ale celor patru personalități .

Prin adresa înregistrată la Municipiul Târgu Mureș cu numărul 46734/20.06.2022, domnul Csiky Boldizsár a propus atribuirea denumirilor unor personalități din domeniul muzicii unor artere din Municipiul Târgu Mureș, repectiv: Albert Metz și Constantin Silvestri.

Prin adresa înregistrată cu numărul 47036/21.06.2022, domnul Pokorny László a propus schimbarea denumirii străzii Brăila în str. Dr. Knöpfler Vilmos.

Anexat referatului de aprobare se regăsesc integral cele trei propuneri enumerate.

Comisia de atribuire și schimbare de denumiri întrunită în data de 13.12.2022, a hotărât conform procesului verbal anexat, următoarele:

* denumirile Ion Fiscuteanu și Kemény János vor fi atribuite celor două artere noi din zona complexului comercial Shopping City, conform hărții din anexa nr.1, străzi reglementate prin P.U.Z. aprobat prin H.C.L. nr. 171/15.03.2020 ;
* denumirile Dan Alexandrescu și Tompa Miklós vor fi atribuite în continuarea străzii Prof Dr. Vasile Săbădeanu, conform hărții din anexa nr.1, reprezentarea acestora fiind preluată din documentațiile de urbanism P.U.Z. aprobate prin H.C.L. nr. 139/19.05.2016 și prin H.C.L. nr. 218/27.07.2017;
* Piața Onești își va schimba denumirea în Piața Albert Metz;
* strada Baladei își va schimba denumirea în strada Constantin Silvestri;
* strada Brăila își va schimba denumirea în strada Dr. Knöpfler Vilmos.

De asemenea, în cadrul aceleași ședințe s-a propus schimbarea denumirilor altor artere astfel:

* strada Viile Unomaj în strada Viile Unomai;
* strada Pavel Chinezu în Paul Cneazul;
* Piața Matei Corvin în Piața Matia Corvin.

În ceea ce privește încadrarea acestor străzi în zone de interes urban, propunem:

- arterele pentru care au fost propuse noi denumiri respectiv: Ion Fiscuteanu și Kemény János au fost reglementate prin documentația de urbanism P.U.Z. aprobată prin H.C.L. nr. 171/15.09.2020. Aceste două artere vor deservi o zonă rezidențială nouă, cu acces la toate utilitățile urbane și care se află în vecinătatea unui mare centru comercial, cu acces din Calea Sighișoarei. Având în vedere faptul că aceste artere au acces din Calea Sighișoarei care este încadrată în zona de interes urban B, propunem ca și imobilele situate pe aceste două noi artere să fie încadrate în zona B ;

- arterele cu noile denumiri Dan Alexandrescu și Tompa Miklós au fost reglementate prin documentațiile de urbanism P.U.Z. aprobate prin H.C.L. nr. 139/19.02.2016 și prin H.C.L. nr. 218/27.07.2017. Aceste două artere deservesc o zona rezidențială relativ nouă cu acces din strada Prof. Dr. Vasile Săbădeanu (încadrată în zona de interes urban C) și din strada Burebista (încadrată în zona de interes urban B). Având în vedere zona și distanța față de traseul mijloacelor de transport în comun, propunem ca imobilele situate în această zonă să fie

încadrate în zona de interes urban C, așa cum dealtfel au fost încadrate și până acum având adrese atribuite pe strada Prof. Dr. Vasile Săbădeanu.

Cu privire la atribuirile și schimbările de denumiri, facem următoarele precizări:

* Recomandăm atribuirea de denumiri noi (Albert Metz; Constantin Silvestri) cu prioritate la arterele nou create pentru evitarea disconfortului și a confuziei cetățenilor precum și pentru evitarea cheltuielilor din partea Municipalității;
* **NU recomandăm schimbarea denumirilor străzilor consacrate** deoarece pentru străzile edificate cu construcții (blocuri, case, sediile sau spațiile unor societăți comerciale) s-au înregistrat numeroase plângeri din partea cetățenilor cu privire la disconfortul, timpul și costurile necesare deplasărilor la care sunt supuși pentru a modifica actele de proprietate, de identitate sau documentele persoanelor juridice, după caz. De asemenea aceste modificări duc la cheltuieli din partea Municipalității ținând cont de prevederile art.41 din O.U.G. nr. 97/14.07.2005 *“În cazul în care, în condiţiile legii, se schimbă denumirea unor unităţi administrativ-teritoriale sau se aprobă reorganizarea ori trecerea în alt rang a unei unităţi administrativ-teritoriale, precum şi în situaţia în care se schimbă denumirea străzilor sau se renumerotează imobilele,* ***cheltuielile pentru schimbarea cărţii de identitate şi a celorlalte documente prevăzute de prezenta ordonanţă de urgenţă se suportă din bugetele unităţilor administrativ-teritoriale respective****”.* Notarea în cartea funciară a modificărilor privind redenumirea nomenclaturii stradale și a numărului poștal nu se efectuează din oficiu, ci doar în baza unei cereri depuse de către proprietar/persoană interesată sau împuternicit al acestuia la O.C.P.I. Mureș precum și în baza unui act administrativ emis de către Municipiul Târgu Mureș la solicitarea înaintată de către proprietarul fiecărui imobil situat pe artera redenumită, în baza unui dosar care conține un extras de carte funciară, un plan de situație/schiță/plan de amplasament în vederea identificării imobilului și a unei taxe de 9 lei reglementată prin H.C.L. nr. 450/20.12.2022.
* NU recomandăm redenumirea arterelor prin corectarea denumirilor consacrate decât în cazurile în care se constată existența unor erori materiale sau în situațiile bine argumentate, din aceleași motive enunțate anterior;

Având în vedere cele expuse mai sus, înaintăm Consiliului Local Municipal proiectul de hotărâre alăturat, asupra căruia **vă rugăm să decideți**.

Aviz favorabil al Compartimentului de Specialitate

**ARHITECT ȘEF**

**arh. Miheț Florina Daniela**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

privind modificarea nomenclatorului stradal al Municipiului Târgu Mureș

prin atribuirea, corectarea și schimbarea de denumiri pentru 10 artere

din Municipiul Târgu Mureș,

precum și încadrarea în zona de interes urban a celor 4 artere cu denumiri noi

în vederea stabilirii impozitelor pe clădiri și terenuri

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

a) Referatul de aprobare nr. 1971 din 03.04.2023 inițiat de Primar Soós Zoltán prin Direcția Arhitect Șef privind atribuirea și schimbarea de denumiri a unor artere din Municipiului Târgu Mureș conform anexei nr. 1.

b) Raportul comisiilor de specialitate din cadrul Consiliului Local Municipal Târgu Mureş.

**În conformitate cu prevederile :**

* art. 2 lit. d, art. 3 și art. 5 din Ordonanța nr.63/2002 privind atribuirea sau schimbarea de denumiri, cu modificările și completările ulterioare,
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* Legii nr. 227/08.09.2015 – Partea a II-a privind Codul fiscal, art. 453\*), litera i),
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare,

**H o t ă r ă ş t e** :

Art. 1 Se aprobă modificarea nomenclatorului stradal al Municipiului Târgu Mureș prin atribuirea, corectarea și schimbarea de denumiri pentru 10 artere din Municipiul Târgu Mureș, precum și încadrarea în zona de interes urban a celor 4 artere cu denumiri noi în vederea stabilirii impozitelor pe clădiri și terenuri după cum urmează:

Art. 1.1. Atribuirea de denumiri pentru 4 artere noi de circulație situate în intravilanul Municipiului Târgu Mureș conform anexei nr. 1 și încadrarea în zona de interes urban B a străzilor cu denumiri noi: *Ion Fiscuteanu* și *Kemény János* respectiv încadrarea în zona de interes urban C a străzilor cu denumiri noi: *Dan Alexandrescu* și *Tompa Miklós*.

Art. 1.2. Corectarea denumirilor pentru 3 artere situate în intravilanul Municipiului Târgu Mureș, astfel: din strada Viile Unomaj în strada *Viile Unomai*; din strada Pavel Chinezu în strada *Paul Cneazul*; din Piața Matei Corvin în *Piața Matia Corvin*.

Art. 1.3. Schimbarea de denumiri pentru 3 artere situate în intravilanul Municipiului Târgu Mureș, astfel: din Piața Onești în *Piața Albert Metz*; din strada Baladei în strada *Constantin Silvestri*; din strada Brăila în strada *Dr. Knöpfler Vilmos*.

Art. 2 Cheltuielile legate de confecționarea și montarea plăcuțelor cu denumirea străzii, respectiv cheltuielile legate de schimbarea actelor de identitate vor fi suportate din bugetul local al Municipiului Târgu Mureș.

**Art. 3** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Arhitect Șef, Direcția Economică, Administrația Domeniului Public, Serviciului Public Comunitar Local de Evidență a Persoanelor Târgu Mureș, Direcția Fiscală Locală Târgu Mureș.

**Art. 4** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5** Prezenta hotărâre se comunică către:

* Direcției Arhitect Șef
* Direcția Fiscală Locală
* Administrația Domeniului Public
* Serviciul de evidența a persoanelor

**Viză de legalitate**

**Secretar General al Municipiului Târgu Mureş,**

**Bordi Kinga**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**